Над прадстаўленым ролікам працавалі: гісторык і рэжысёр Марыя Булавінская, архітэктар і краязнаўца Сяргей Ляпін, дызайнер-аніматар Раман Гарлінскі. Кансультаваў па пытаннях навуковай рэканструкцыі дома Андрэй Скідан – навуковы супрацоўнік філіяла Веткаўскага музея стараабрадніцтва і беларускіх традыцый імя Ф. Шклярава. Прататыпам дома для рэканструкцыі паслужыў гомельскі дарэвалюцыйны будынак на вул. Гагарына, 11. Яго гісторыя вельмі характэрна для шматлікіх драўляных будынкаў. Таксама на фоне дома можна пабачыць фатаграфічныя выявы гомельцаў розных часоў.